Ismail Izzani

Ismail Izzani Zainal Nazeri (lahir 13 April 2000) merupakan seorang penyanyi, penulis lagu dan pelakon lelaki Malaysia. Beliau merupakan juara dalam pertandingan di YouTube. Ismail merupakan anak kepada penyanyi veteran 1980-an, Datin Suliza Salam.

Kerjaya
Ismail Izzani mula mencipta nama ketika berusia 17 tahun, dan mula menjadi fenomena selepas single pertama berjudul "Sabar" hasil ciptaannya sendiri bersama Omar K, Adib Hamdi dan Zyn semakin popular. Sehingga Ogos 2017, video muzik lagu berkenaan ditonton lebih empat juta kali selepas dimuat naik di laman YouTube pada Februari 2017.

Sebelum Ismail menceburkan dirinya dalam bidang nyanyian, dia mendapat pendidikan awal di Sekolah Rendah Taman Ilmu dan Budi dan Sekolah Menengah Setiabudi di Gombak. Ismail pernah menyertai kumpulan nasyid di sekolah tersebut. Pada pertengahan tahun 2016, dia mula mengikuti pembelajaran secara persekolahan di rumah untuk memastikan jadual kerjaya dan pelajarannya berjalan seiring dan tidak bertembung.

Beliau sepatutnya menduduki peperiksaan Sijil Pelajaran Malaysia (SPM) pada 2017. Kesibukan dalam bidang nyanyian tidak membataskannya untuk belajar, kerana dia memilih untuk mengikuti kelas secara peribadi di rumah. Bagaimanapun, perkara ini memerlukan dia membahagikan masa antara pelajaran dan nyanyian, sungguhpun ia tidak sesekali menghalangnya untuk meneruskan minat ini. Namun, Ismail tidak berpeluang menduduki peperiksaan SPM pada tahun tersebut atas sebab masalah pendaftaran seperti yang diberitahu oleh ibunya, Suliza Salam.

Ismail telah melancarkan sebuah lagu duet bersama Siti Nordiana dan dua artis Indonesia iaitu Fatin Shidqia dan Rizky Febian bersempena Hari Raya Aidilfitri berjudul Raya Nusantara pada 9 Jun 2017.

Ismail juga semakin dikenali ramai dengan lagu ala pop iaitu Luar Biasa bersama Alif Sleeq yang dimuatnaik ke Youtube pada 15 Mac 2018.

Ismail juga turut berkecimpung dalam bidang lakonan, memulakan kerjaya lakonan menerusi telefilem Batang Buruk Lesung Batu, seterusnya membintangi drama Kebaya Kasut Kanvas dan Lelaki Lingkungan Cinta.

Kehidupan peribadi
Beliau sebelum ini pernah digosipkan dengan penyanyi Shalma Eliana, namun kedua-duanya mengumumkan telah putus hubungan cinta pada awal November 2021.

Diskografi

Album 

 Ismail Izzani (2022)

Single

Sebagai artis utama

Filemografi

Filem

Drama

Telefilem

Anugerah dan pencalonan

Rujukan

Pautan luar
 Ismail Izzani di Instagram
Ismail Izzani di Facebook
Ismail Izzani di Twitter
 di mstar.

Orang hidup
Penyanyi lelaki Malaysia
Kelahiran 2000
Orang Malaysia berketurunan Melayu
Muslim Malaysia
Orang dari Sabah
Penyanyi berbahasa Melayu
Pelakon lelaki Malaysia